Tožba, vložena 28. januarja 2025 – Viva Credit/EUIPO – Viva Wallet (Vivawallet)
(Zadeva T72/25)
Jezik, v katerem je bila tožba vložena: angleščina
Stranke
Tožeča stranka: Viva Credit IFN SA (Bukarešta, Romunija) (zastopnika: E. Cammareri in B. Marone, odvetnika)
Tožena stranka: Urad Evropske unije za intelektualno lastnino
Druga stranka v postopku pred odborom za pritožbe: Viva Wallet AE Symmetochon – Anaptyxis Logismikoy (Marousi, Grčija)
Podatki o postopku pred EUIPO
Imetnik sporne znamke: druga stranka v postopku pred odborom za pritožbe
Sporna znamka: figurativna znamka Evropske unije Vivawallet – znamka Evropske unije št. 11 740 701
Postopek pred EUIPO: postopek za izbris
Izpodbijana odločba: odločba četrtega odbora za pritožbe pri EUIPO z dne 27. novembra 2024 v zadevi R 2368/2023-4
Predlogi
Tožeča stranka Splošnemu sodišču predlaga, naj:
izpodbijano odločbo delno razveljavi, da se ohrani registracija sporne znamke za storitve, dovoljena z odločbo oddelka za izbris; ali, podredno;
vrne zadevo v ponovno preučitev pritožbe, vložene pri odboru za pritožbe;
drugi stranki v postopku pred odborom za pritožbe naloži plačilo stroškov postopka pred Splošnim sodiščem in odborom za pritožbe.
Pritožbena razloga
Kršitev člena 58(1)(a) in člena 58(2) v povezavi s členom 18 Uredbe (EU) 2017/1001 Evropskega parlamenta in Sveta;
kršitev členov 263 in 296 PDEU v povezavi s členom 94(1) Uredbe (EU) 2017/1001 Evropskega parlamenta in Sveta.
____________